[{"text_idx": "#000001", "text": "\u201cMae\u2019r enw Volcano yn gweddu i\u2019r dim. Mae drama\u2019r cwmni o Abertawe am laddwr cyfresol yn chwalu pedwaredd wal y theatr [...] gan symud i mewn ac allan o sgript Shakespeare mewn noson o sw\u0302n a chynddaredd, sy\u2019n llawn arwyddoca\u0302d.\u201d"}, {"text_idx": "#000002", "text": "Dyma gyflwyniad gwefreiddiol, anhraddodiadol o waith Shakespeare, gyda pherfformiadau grymus, gwaith dylunio trawiadol ac ambell i syrpre\u0301is synhwyraidd! Symleiddiwyd y digwyddiadau a\u2019r cymeriadau er mwyn canolbwyntio ar ddeinameg y cwpl llofruddiog, gan ddilyn trywydd eu bwriad i ladd, datblygiad y poen meddwl a\u2019r clymau\u2019n chwalu yn erbyn cefndir o bleser nwydus lle mae trais wedi dod yn beth arferol. Mae\u2019r cefndir yn gorwedd yn anesmwyth rhwng y brenhinol a\u2019r domestig, gan amlygu cieidd-dra llym wrth wraidd ymhoniadau bonheddig pw\u0302er personol a gwleidyddol. Gallwch ddisgwyl Macbeth bywiog a chwareus gyda hiwmor bras ac emosiwn bygythiol dan yr wyneb. Mae\u2019r cynhyrchiad hwn yn ddelfrydol ar gyfer unrhyw un sydd a\u0302 diddordeb yn y ddrama ei hun ac mewn technegau perfformio cyfoes."}, {"text_idx": "#000003", "text": "\"Daw theatr eithafol Brecht, agit-prop, Kneehigh a Ken Campbell, yn ogystal a\u0302 Natural Born Killers - ffilm Oliver Stone o 1995, i'r meddwl wrth wylio cynhyrchiad Volcano o Macbeth, sy'n ychwanegu hiwmor tywyll a blas anarchaidd theatraidd at waith Shakespeare.\""}]